[{"text_idx": "#000002", "text": "Mae chwaraeon wedi bod yn rhan bwysig o Glybiau Bechgyn a Merched Cymru am dros 90 o flynyddoedd, ac rydyn ni\u2019n dal i\u2019w defnyddio fel modd i ddatblygu pobl ifanc. Trwy gymryd rhan yn aml mewn chwaraeon, gall pobl ifanc ennill profiadau newydd yn ogystal a\u0302 hunanhyder, cymhelliant a sgiliau cyfathrebu gwerthfawr."}, {"text_idx": "#000003", "text": "Mae\u2019r Sefydliad yn ddiolchgar am gefnogaeth y gwirfoddolwyr yn yr holl chwaraeon yr ydym yn eu cyflawni, a heb eu cefnogaeth, ni fyddai\u2019r bobl ifanc yn cael y cyfleoedd hyn. Rydyn ni\u2019n cymryd rhan mewn nifer o chwaraeon, gyda sawl un ohonynt yn seiliedig ar gystadleuaeth, tra bo nifer o rai eraill yn cael eu defnyddio i wella datblygiad pobl ifanc. Isod, fe geir gwybodaeth fanylach am y chwaraeon yr ydyn ni\u2019n ymwneud a\u0302 nhw fwyaf."}, {"text_idx": "#000004", "text": "Mae ein hadran Rygbi yn cynnwys dau di\u0302m Dan 16 ac Ieuenctid. Yn ystod y treialon, dewisir y chwaraewyr Rygbi gorau o\u2019n holl glybiau i gynrychioli Clybiau Bechgyn a Merched Cymru mewn twrnameintiau rhyngwladol."}, {"text_idx": "#000006", "text": "Rhennir ein hadran Be\u0302l-droed yn dimau merched a bechgyn. Dewisir y sgwadiau pe\u0302l-droed yn ystod treialon o\u2019n holl glybiau, yn union fel y timau Rygbi. Mae pob grw\u0302p oedran yn cymryd rhan yn aml yn yr ornest hanesyddol yn erbyn Clybiau Bechgyn a Merched yr Alban."}, {"text_idx": "#000007", "text": "Yn ystod y 60 mlynedd diwethaf, mae ein sefydliad wedi cefnogi pe\u0302l-droed yn ei glybiau, ac ar o\u0302l cynrychioli Clybiau Bechgyn a Merched Cymru fe aeth llawer o\u2019n chwaraewyr ymlaen i ddechrau gyrfaoedd proffesiynol, e.e. Brian Flynn, Alan Curtis a John Hartson."}, {"text_idx": "#000008", "text": "Campau pwysig eraill yn ein sefydliad yw Traws-gwlad ac Athletau ac rydyn ni wedi cymryd rhan yn y chwaraeon hynny am dros 50 mlynedd."}, {"text_idx": "#000010", "text": "Mae bocsio wedi bod yn gamp draddodiadol yn y Clybiau Bechgyn ers y dyddiau cynnar. Mae\u2019n gamp wych i ennyn diddordeb pobl ifanc ac mae nifer o Bencampwyr y Byd sy\u2019n hanu o Gymru wedi dechrau\u2019u gyrfa yn un o\u2019n clybiau cysylltiedig."}]